REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/280-21

30. jun 2021. godine

B e o g r a d

**Z A P I S N I K**

**DESETE SEDNICE ODBORA ZA OBRAZOVANjE, NAUKU,**

**TEHNOLOŠKI RAZVOJ I INFORMATIČKO DRUŠTVO**

**ODRŽANE 29. JUNA 2021. GODINE**

 Sednica je počela u 13,00 časova.

 Sednici je predsedavao Muamer Zukorlić, predsednik Odbora.

 Sednici su prisustvovali članovi Odbora: prof. dr Marko Atlagić, Miloš Banđur, Milica Dačić, Nevena Đurić, Nataša Jovanović, doc. dr Mihailo Jokić, Nandor Kiš (Nándor Kiss﴿, Vladica Maričić, prof. dr Žarko Obradović, Milijana Sakić, Goran Spasojević.

 Sednici su prisustvovali zamenici članova Odbora: Biljana Jakovljević (zamenik člana Odbora Milice Dačić) i Milan Radin (zamenik člana Odbora prof.dr Ljubiše Stojmirovića)

 Sednici nisu prisustvovali članovi Odbora:Sofija Maksimović, Života Starčević, prof. dr Ljubiša Stojmirović i Samira Ćosović.

 Sednici su prisustvovali i predstavnici Ministarstva prosvete, nauke i tehnološkog razvoja: prof. dr Marijana Dukić Mijatović, državni sekretar (u prvom delu sednice, do proglašavanja pauze od strane predsednika Odbora i ministar Branko Ružić, u drugom delu sednice, nakon proglašavanja pauze.

 Na predlog predsednika Odbora je, jednoglasno (13 glasova - ZA), usvojen sledeći dnevni red:

**D n e v n i r e d**

1. Razmatranje Predloga zakona o studentskom organizovanju, u pojedinostima, koji je podnela Vlada (03 broj: 011-974/21 od 4. juna 2021. godine);
2. Razmatranje Predloga zakona o izmenama i dopunama Zakona o visokom obrazovanju, u pojedinostima, koji je podnela Vlada (03 Broj: 011-975/21 od 4. juna 2021. godine)

 Prva tačka dnevnog reda: **Razmatranje Predloga zakona o studentskom organizovanju, u pojedinostima , koji je podnela Vlada (03 broj: 011-974/21 od 4. juna 2021. godine);**

 Uvodne napomene povodom ove tačke dnevnog reda izneo je Muamer Zukorlić, predsednik Odbora. Predsednik je obavestio prisutne da je na Predlog zakona o studentskom organizovanju podneto ukupno 3 amandmana, koje je podnela narodna poslanica Sandra Božić. Narodna poslanica Sandra Božić podnela je amandman sa ispravkom na član 5. Stavovi 2. i 3. Predloga zakona i amandman na član 67. stav 1. Tačka 1). Tokom svog izlaganja, predsednik Odbora je naveo da je Vlada Republike Srbije dostavila Mišljenje Vlade o podnetim amandmanima na Predlog zakona o studentskom organizovanju. Vlada je predložila Narodnoj skupštini da se prihvate amandmani narodne poslanice Sandre Božić na član 5. stavovi 2. i 3. Predloga zakona i na član 7. stav 2. Predloga zakona, i da se odbije amandman narodne poslanice Sandre Božić na član 6. stav 1. Tačka 1) Predloga zakona.

 U diskusiji su učestvovali predsednik Odbora Muamer Zukorlić, prof. dr Marijana Dukić Mijatović, Vladica Maričić, doc. dr Mihailo Jokić i prof. dr Marko Atlagić.

 Nakon glasanja, Odbor je odlučio da prihvati amandmane narodne poslanice Sandre Božić na član 5. stavovi 2. i 3. Predloga zakona i da odbije amandman narodne poslanice Sandre Božić na član 6. stav 1. Tačka 1) Predloga zakona. Za prihvatanje amandmana na član 5. Predloga zakona glasalo je ukupno 14 narodnih poslanika, svih 14 je glasalo za prihvatanje amandmana. Odbor je odlučio da ne prihvati i da odbije amandman narodne poslanice Sandre Božić na član 6. stav 1. Tačka 1) Predloga zakona. Glasalo je ukupno 14 poslanika, 1 za, protiv 2 , nije glasalo 11 narodnih poslanika.

 Druga tačka dnevnog reda: **Razmatranje Predloga zakona o izmenama i dopunama Zakona o visokom obrazovanju, u pojedinostima, koji je podnela Vlada (03 Broj: 011-975/21 od 4. juna 2021. godine)**

 Uvodne napomene povodom ove tačke dnevnog reda izneo je Muamer Zukorlić, predsednik Odbora. Predsednik je obavestio prisutne da je na Predlog zakona o izmenama i dopunama Zakona o visokom obrazovanju, u pojedinostima, podneto ukupno 5 (pet) amandmana. Amandmane su podneli narodni poslanici: Sandra Božić – amandman na član 3. Predloga zakona, Aleksandar Martinović na član 20. Predloga zakona, Sandra Joković na član 22. Predloga zakona, Mladen Bošković na član 27. Predloga zakona i Aleksandar Martinović na član 32. Predloga zakona.

 Tokom svog izlaganja, predsednik Odbora je naveo da je Vlada Republike Srbije dostavila Mišljenje Vlade o podnetim amandmanima na Predlog zakona o izmenama i dopunama Zakona o visokom obrazovanju. Vlada je predložila Narodnoj skupštini da se prihvati amandman narodne poslanice Sandre Božić na član 3. Predloga zakona, a da ne prihvati i predloži Narodnoj skupštini da odbije amandmane narodnih poslanika Aleksandra Martinovića, Sandre Joković i Mladena Boškovića.

 U diskusiji su učestvovali predsednik Odbora Muamer Zukorlić, prof. dr Marijana Dukić Mijatović, Bratislav Jugović, doc. dr Mihailo Jokić, Miloš Banđur, Nataša Jovanović, Marina Raguš, prof. dr Marko Atlagić, narodni poslanik Aleksandar Martinović i Goran Spasojević.

 Predsednik Odbora je nakon diskusije odredio pauzu u trajanju od 60 minuta, odnosno do 17 časova, kako bi se na sednici obezbedilo prisustvo ministra prosvete, nauke i tehnološkog razvoja Branka Ružića.

 Sednica Odbora i rad Odbora po drugoj tački dnevnog reda nastavljena je u 16.45 časova. Predsednik Odbora je otvorio nastavak sednice u prisustvu ministra Branka Ružića.

 Ministar Branko Ružić se saglasio sa tekstom pripremljenog amandmana Odbora koji se odnosi na član 20. stav 1. Predloga Zakona o visokom obrazovanju. Odbor je odlučio da prihvati amandmane narodne poslanice Sandre Božić na član 3. Predloga zakona (11 glasova za). Odbor je odlučio da ne prihvati amandmane narodnih poslanika Aleksandra Martinovića na član 20. Predloga zakona (nijedan član Odbora nije glasao), Sandre Joković na član 22. Predloga zakona (1 protiv, ostali članovi nisu glasali), Mladena Boškovića na član 27. Predloga zakona (1 protiv, ostali članovi nisu glasali), Aleksandra Martinovića na član 32 (nije bilo članova koji su glasali).

 Za izvestioca Odbora na sednici Narodne skupštine određen je Muamer Zukorlić, predsednik Odbora.

 Sednica je završena u 17.00 časova.

 Tonski snimak sednice je sastavni deo ovog Zapisnika.

SEKRETAR ZAMENIK

 PREDSEDNIKA ODBORA

Dragan Luković prof. dr Marko Atlagić